Ο **Δημήτρης Σαλπιγγίδης** (Θεσσαλονίκη, 18 Αυγούστου 1981) είναι Έλληνας πρώην διεθνής επιθετικός ποδοσφαιριστής. Έχει αγωνιστεί κυρίως στον ΠΑΟΚ και στον Παναθηναϊκό για τέσσερα χρόνια (2006-2010), ενώ ήταν βασικό στέλεχος της εθνικής Ελλάδας από το 2005 έως το 2014, της οποίας υπήρξε ο πρώτος ποδοσφαιριστής που σκόραρε σε τελική φάση Παγκοσμίου Κυπέλλου, εναντίον της Νιγηρίας και ο πρώτος που έχει σκοράρει σε τελική φάση τόσο ενός Παγκοσμίου Κυπέλλου, όσο και ενός Ευρωπαϊκού Πρωταθλήματος. Είναι ο πρώτος σκόρερ των ελληνικών συλλόγων στις ευρωπαϊκές διασυλλογικές διοργανώσεις έχοντας σημειώσει 30 τέρματα.  
Επίσης, κατέχει το ρεκόρ του μοναδικού ποδοσφαιριστή που έχει σκοράρει σε δύο τελικούς του πανελλήνιου πρωταθλήματος μικτών ομάδων Παίδων (1996 και 1997).

Καριέρα
-------

### Σε συλλογικό επίπεδο

Mεγαλωμένος στη Δυτική Θεσσαλονίκη. Από τη δεύτερη τάξη του δημοτικού γράφτηκε στην Ελληνορωμαϊκή πάλη. O πατέρας του, Αποστόλης, έπαιξε για πολλά χρόνια ποδόσφαιρο στη Νίκη Ευκαρπίας και τον Θεοδοσιακό. Ξεκίνησε το ποδόσφαιρο στην Ακαδημία Ζάχου. Συνεχίζει για άλλα δυο χρόνια στην Ακαδημία του Αστέρα Αμπελοκήπων Θεσσαλονίκης και το 1995 βρέθηκε στην ποδοσφαιρική ακαδημία του Γιώργου Κούδα.  
 Την περίοδο 1995-96 οδήγησε την μικτή Παίδων της ΕΠΣ Μακεδονίας στον πανελλήνιο τίτλο σκοράροντας στον τελικό κόντρα στην ΕΠΣ Αθηνών (2-1), κάτι που κατάφερε και την επόμενη σεζόν με αντίπαλο την ίδια ομάδα, σημειώνοντας και τα δύο τέρματα της ΕΠΣΜ (2-1). Στη Μικτή Θεσσαλονίκης στα 4 χρόνια παρουσίας του κατακτά 3 φορές τον Πανελλήνιο τίτλο και μια φορά χάνει στον τελικό.

Το 1997 εντάχθηκε στην ερασιτεχνική ομάδα του ΠΑΟΚ, στον οποίο το 1999 υπέγραψε επαγγελματικό συμβόλαιο, σε ηλικία 18 ετών. Η πρώτη του παρουσία σε επίσημο αγώνα έγινε στις 30 Σεπτεμβρίου 1999 στον εντός έδρας αγώνα εναντίον της Λοκομοτίβι Τιφλίδας (2-0) για το κύπελλο ΟΥΕΦΑ, όπου είχε περάσει ως αλλαγή στο δεύτερο ημίχρονο και σκόραρε στο 88' το δεύτερο τέρμα της ομάδας του.

Στο δεύτερο μισό της ίδιας περιόδου (1999-2000) δόθηκε δανεικός στη Λάρισα, που αγωνιζόταν τότε στη Β' Εθνική, όπου σε 7 αγώνες δεν σημείωσε κανένα τέρμα. Επέστρεψε στον ΠΑΟΚ και αγωνίστηκε στο πρώτο μισό της περιόδου 2000-01, χωρίς να πάρει όμως ευκαιρίες.

Για τον επόμενο ενάμισι χρόνο δόθηκε δανεικός στην Καβάλα και την περίοδο 2001-02 σημείωσε 20 γκολ σε 28 συμμετοχές (πρώτος σκόρερ της Γ' Εθνικής).

Ο τότε προπονητής του ΠΑΟΚ Άγγελος Αναστασιάδης τον κάλεσε πίσω στην ομάδα το καλοκαίρι του 2002. Ο 21χρονος τότε Σαλπιγγίδης δεν είχε μεγάλο χρόνο συμμετοχής, καθώς την ίδια περίοδο αγωνιζόταν στον σύλλογο και ο Γιάννης Οκκάς και συνήθως αγωνιζόταν ως αλλαγή. Όταν ο τελευταίος μεταγράφηκε στην ΑΕΚ το καλοκαίρι του 2003, ο Άγγελος Αναστασιάδης του εμπιστεύτηκε θέση βασικού και το περιβραχιόνιο του αρχηγού και εκείνος ολοκλήρωσε την περίοδο με 16 γκολ στο ενεργητικό του, ενώ παράλληλα αναδείχθηκε ηγέτης της ομάδας. Το ντεμπούτο του σε αγώνα Α' Εθνικής είχε γίνει στις 25 Αυγούστου 2002, στον αγώνα εναντίον του Παναθηναϊκού (4-1). Το πρώτο του γκολ στο πρωτάθλημα με την φανέλα του ΠΑΟΚ το πέτυχε στον εκτός έδρας αγώνα με τον ΟΦΗ στις 22 Σεπτεμβρίου 2002 που έληξε με σκορ 2-3 υπέρ του ΠΑΟΚ. Την ίδια χρονιά κατέκτησε τον πρώτο τίτλο στην καριέρα του, το κύπελλο Ελλάδας με τον ΠΑΟΚ, επικρατώντας στον τελικό του Άρη (1-0), χωρίς ο ίδιος να αγωνιστεί. Την περίοδο 2005-06, ο Σαλπιγγίδης κατέλαβε την πρώτη θέση στον πίνακα των σκόρερ του ελληνικού πρωταθλήματος με 17 γκολ.

Ο Σαλπιγγίδης σε προθέρμανση του Παναθηναϊκού
Στις 17 Αυγούστου 2006 κι έπειτα από μία επεισοδιακή μεταγραφική περίοδο, ο Σαλπιγγίδης αποκτήθηκε από τον Παναθηναϊκό, με τον οποίο υπέγραψε τετραετές συμβόλαιο με ετήσιες απολαβές 800.000 ευρώ.

Ο ΠΑΟΚ για την παραχώρηση του έλαβε 1,8 εκ. ευρώ και δύο ποδοσφαιριστές από τον Παναθηναϊκό, καθώς οι Θανάσης Τσίγκας και Κωνσταντίνος Χαραλαμπίδης παραχωρήθηκαν ως δανεικοί για δύο περιόδους, ενώ στον "Δικέφαλο" μεταπήδησε και ο Ούγγρος επιθετικός Σάντορ Τόργκελε με ελεύθερη μεταγραφή, προς αντικατάσταση του Σαλπιγγίδη. Ήταν η τρίτη πιο ακριβή μεταγραφή μεταξύ των ελληνικών ομάδων εκείνη την περίοδο.

Ντεμπούτο με τη φανέλα του Παναθηναϊκού πραγματοποίησε στις 20 Αυγούστου 2006 στον εκτός έδρας αγώνα με το Αιγάλεω, όπου πέτυχε τρία γκολ. Από το 2008 ήταν αρχηγός του Παναθηναϊκού, όπου στα τέσσερα χρόνια παρουσίας του αποτέλεσε βασική επιλογή όλων των εκάστοτε προπονητών, σημειώνοντας παράλληλα πολλά και σημαντικά γκολ. Με τη φανέλα των πρασίνων κατέκτησε το πρωτάθλημα και το κύπελλο Ελλάδας την περίοδο 2009-10.

Το συμβόλαιό του με το "τριφύλλι" έληξε το καλοκαίρι του 2010 και αποφάσισε να μην το ανανεώσει παρά το γεγονός ότι του προσφέρθηκε νεότερο με υψηλότερες αποδοχές, καθώς επιθυμία του ήταν να επιστρέψει στον ΠΑΟΚ, στην ομάδα με τη φανέλα της οποίας αναδείχθηκε.

Από τη στιγμή που αποφάσισε να φύγει για τον Παναθηναϊκό, το κλίμα για τον Σαλπιγγίδη στην Τούμπα δεν ήταν ποτέ φιλικό. Έπειτα όμως από συζητήσεις και επιθυμία του ίδιου του ποδοσφαιριστή και της διοίκησης της ομάδας, επέστρεψε στον "Δικέφαλο του Βορρά" υπογράφοντας συμβόλαιο τεσσάρων ετών. Τον Μάρτιο του 2013 έγινε ο πρώτος αρχηγός του ΠΑΟΚ, μετά την αποχώρηση του Πάμπλο Γκαρσία από την ομάδα, υπογράφοντας νέο συμβόλαιο, ενώ την ίδια περίοδο το άσχημο κλίμα μεταξύ εκείνου και των οπαδών της ομάδας, φαινόταν να έχει κοπάσει. Λίγες ημέρες πριν την ανανέωση του συμβολαίου του με τον ΠΑΟΚ και συγκεκριμένα στον εκτός έδρας αγώνα με τον Πλατανιά Χανίων, δέχτηκε την πρώτη κόκκινη κάρτα στην καριέρα του, σε έναν νικηφόρο αγώνα για την ομάδα του (με σκορ 2-1), όπου σημείωσε και τα δύο τέρματα της. 

Την επόμενη περίοδο (2013-14) έφτασε μέχρι τον τελικό του κυπέλλου Ελλάδας με τον ΠΑΟΚ, δεν κατάφερε όμως να κατακτήσει το τρίτο κύπελλο στην καριέρα του. Στις 31 Αυγούστου 2014 σημείωσε το 200ό τέρμα στην καριέρα του, σε συλλογικό επίπεδο, στον εκτός έδρα αγώνα με τον Πλατανιά Χανίων, όμως η χρονιά δεν εξελίχθηκε θετικά για τον ίδιο καθώς στο δεύτερο μισό της περιόδου ταλαιπωρήθηκε από πολλούς τραυματισμούς που τον άφησαν για μεγάλη χρονική περίοδο εκτός γηπέδων. 

Στις 16 Ιουλίου 2015 στον πρώτο αγώνα του ΠΑΟΚ για την περίοδο 2015-16, συμπλήρωσε εκατό ευρωπαϊκές συμμετοχές αγωνιζόμενος στον εκτός έδρας αγώνα με τη Λοκομοτίβα Ζάγκρεμπ για τoν 2o προκριματικό γύρο του Europa League, όμως έναν περίπου μήνα αργότερα έλυσε το συμβόλαιό του με τον σύλλογο. Η εκατοστή ευρωπαϊκή του συμμετοχή, έμελε να είναι και η τελευταία του συμμετοχή με τον ΠΑΟΚ, αλλά και της καριέρας του, καθώς λίγο καιρό μετά, αποφάσισε να κρεμάσει τα παπούτσια του. Αξιοσημείωτο είναι πως η πρώτη και η τελευταίου συμμετοχή στην ποδοσφαιρική του καριέρα ήταν σε ευρωπαϊκό αγώνα. 

Με την ολοκλήρωση της ποδοσφαιρικής του καριέρας, εκδήλωσε το ενδιαφέρον να ασχοληθεί με την προπονητική.

### Στατιστικά στοιχεία ανά περίοδο

| Σύλλογος | Περίοδος | Κατηγορία | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- | --- |
| Συμμετοχές | Τέρματα | Συμμετοχές | Τέρματα | Συμμετοχές | Τέρματα | Συμμετοχές | Τέρματα |
| ΠΑΟΚ | 1999-2000 | Α΄ Εθνική | 0 | 0 | 0 | 0 | 1 | 1 | 1 | 1 |
| Λάρισα | 1999-2000 | Β' Εθνική | 7 | 0 | 0 | 0 | 0 | 0 | 7 | 0 |
| Καβάλα | 2000-2001 | 15 | 5 | 2 | 0 | 0 | 0 | 17 | 5 |
| 2001-2002 | Γ' Εθνική | 28 | 20 | 5 | 1 | 0 | 0 | 33 | 21 |
| ΠΑΟΚ | 2002-2003 | Σούπερ Λίγκα | 15 | 3 | 4 | 2 | 4 | 1 | 23 | 6 |
| 2003-2004 | 29 | 16 | 4 | 2 | 4 | 0 | 37 | 18 |
| 2004-2005 | 29 | 14 | 3 | 1 | 4 | 2 | 36 | 17 |
| 2005-2006 | 30 | 17 | 1 | 0 | 6 | 3 | 37 | 20 |
| Παναθηναϊκός | 2006-2007 | 27 | 14 | 6 | 0 | 8 | 3 | 41 | 17 |
| 2007-2008 | 30 | 15 | 1 | 0 | 7 | 4 | 38 | 19 |
| 2008-2009 | 34 | 12 | 4 | 0 | 12 | 3 | 50 | 15 |
| 2009-2010 | 28 | 5 | 4 | 1 | 13 | 6 | 45 | 12 |
| ΠΑΟΚ | 2010-2011 | 36 | 9 | 6 | 1 | 11 | 2 | 53 | 12 |
| 2011-2012 | 35 | 7 | 3 | 0 | 8 | 3 | 46 | 10 |
| 2012-2013 | 31 | 11 | 7 | 3 | 3 | 0 | 41 | 14 |
| 2013-2014 | 35 | 10 | 4 | 0 | 10 | 2 | 49 | 12 |
| 2014-2015 | 22 | 3 | 1 | 0 | 8 | 0 | 31 | 3 |
| Σύνολο Καριέρας | 431 | 161 | 55 | 11 | 100 | 30 | 586 | 202 |

* *Ανανεωμένα στατιστικά έως και 25 Αυγούστου 2015*

### Στις εθνικές ομάδες

Με τη φανέλα της Ελλάδας
Από το 2001 μέχρι το 2003 υπήρξε μέλος της Εθνικής Ελπίδων. Το 2004 ήταν βασικό στέλεχος της ολυμπιακής εθνικής ομάδας που συμμετείχε στην Ολυμπιάδα της Αθήνας, συμμετέχοντας και στους τρεις αγώνες που έδωσε το ελληνικό συγκρότημα.

Η πρώτη του συμμετοχή με την εθνική ανδρών πραγματοποιήθηκε στις 17 Αυγούστου 2005, μια ημέρα πριν τα 24α γενέθλια του, στον εκτός έδρας φιλικό αγώνα με αντίπαλο το Βέλγιο.

Ήταν μέλος της ομάδας που αγωνίστηκε στην τελική φάση του Euro 2008. Μια από τις σημαντικότερες στιγμές του με τη γαλανόλευκη φανέλα ήταν όταν σημείωσε το μοναδικό τέρμα εναντίον της Ουκρανίας στους διπλούς αγώνες μπαράζ (0-0 και 0-1), με το οποίο η Ελλάδα προκρίθηκε στο Παγκόσμιο Κύπελλο του 2010. Είναι ο πρώτος ποδοσφαιριστής που σκόραρε σε τελική φάση Παγκοσμίου Κυπέλλου, κόντρα στη Νιγηρία, οδηγώντας την Ελλάδα στην πρώτη νίκη της (με 2-1) σε τελική φάση της συγκεκριμένης διοργάνωσης. Στις 8 Ιουνίου του 2012 με το τέρμα που σημείωσε στον εναρκτήριο αγώνα με την Πολωνία (1-1) στο Euro 2012, έγινε ο πρώτος Έλληνας που έχει σκοράρει σε τελική φάση τόσο ενός Παγκοσμίου Κυπέλλου, όσο και ενός Ευρωπαϊκού Πρωταθλήματος.

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία, αγωνιζόμενος και τις τέσσερις φορές, χωρίς να σημειώσει κάποιο τέρμα. Μετά την αποχώρηση του Γιώργου Καραγκούνη εξελέγη πρώτος αρχηγός της ομάδας, έπειτα από ψηφοφορία μεταξύ των ποδοσφαιριστών. Συνολικά, φόρεσε την φανέλα της Εθνικής σε 82 αγώνες και σημείωσε 13 τέρματα. 

#### Τα τέρματα που έχει πετύχει με την Ελλάδα

| # | Ημερομηνία | Πόλη | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 15 Φεβρουαρίου 2008 | Λευκωσία, Κύπρος |  Τσεχία | 1–0 | Νίκη | Φιλικός αγώνας |
| 2. | 1 Απριλίου 2009 | Ηράκλειο, Ελλάδα |  Ισραήλ | 2–1 | Νίκη | Προκριματικά Παγκοσμίου Κυπέλλου 2010 |
| 3. | 18 Νοεμβρίου 2009 | Ντόνετσκ, Ουκρανία |  Ουκρανία | 0–1 | Νίκη | Προκριματικά Παγκοσμίου Κυπέλλου 2010 |
| 4. | 17 Ιουνίου 2010 | Μπλουμφοντέιν, Νότια Αφρική |  Νιγηρία | 2–1 | Νίκη | Παγκόσμιο Κύπελλο 2010 |
| 5. | 11 Αυγούστου 2010 | Βελιγράδι, Σερβία |  Σερβία | 0–1 | Νίκη | Φιλικός αγώνας |
| 6. | 12 Οκτωβρίου 2010 | Αθήνα, Ελλάδα |  Ισραήλ | 2–1 | Νίκη | Προκριματικά Ευρωπαϊκού Πρωταθλήματος 2012 |
| 7. | 29 Φεβρουαρίου 2012 | Ηράκλειο, Ελλάδα |  Βέλγιο | 1–1 | Ισοπαλία | Φιλικός αγώνας |
| 8. | 8 Ιουνίου 2012 | Βαρσοβία, Πολωνία |  Πολωνία | 1–1 | Ισοπαλία | Ευρωπαϊκό Πρωτάθλημα 2012 |
| 9. | 22 Ιουνίου 2012 | Γκντανσκ, Πολωνία |  Γερμανία | 4–2 | Ήττα | Ευρωπαϊκό Πρωτάθλημα 2012 |
| 10. | 16 Οκτωβρίου 2012 | Μπρατισλάβα, Σλοβακία |  Σλοβακία | 0–1 | Νίκη | Προκριματικά Παγκοσμίου Κυπέλλου 2014 |
| 11. | 10 Σεπτεμβρίου 2013 | Πειραιάς, Ελλάδα |  Λετονία | 1-0 | Νίκη | Προκριματικά Παγκοσμίου Κυπέλλου 2014 |
| 12. | 15 Οκτωβρίου 2013 | Πειραιάς, Ελλάδα |  Λίχτενσταϊν | 2-0 | Νίκη | Προκριματικά Παγκοσμίου Κυπέλλου 2014 |
| 13. | 15 Νοεμβρίου 2013 | Πειραιάς, Ελλάδα |  Ρουμανία | 3-1 | Νίκη | Προκριματικά Παγκοσμίου Κυπέλλου 2014 |

Τίτλοι - Διακρίσεις
-------------------

* Πρωταθλητής Ελλάδας 2009-10 με τον Παναθηναϊκό
* Κυπελλούχος Ελλάδας 2002-03 με τον ΠΑΟΚ και 2009-10 με τον Παναθηναϊκό (και τις δύο φορές αντιμέτωπος στον τελικό με τον Άρη)
* 1ος σκόρερ Α' εθνικής με τον ΠΑΟΚ το 2005-06 (17 γκολ)
* 1ος σκόρερ Γ' εθνικής με την Καβάλα το 2001-02 (20 γκολ)

Επίσης:

* Φιναλίστ του Κυπέλλου Ελλάδας 2013-2014 με τον ΠΑΟΚ
* Φιναλίστ του Κυπέλλου Ελλάδας 2006-07 με τον Παναθηναϊκό
* 2ος σκόρερ Α' εθνικής με τον ΠΑΟΚ το 2003-04 (16 γκολ)
* 3ος σκόρερ Α' εθνικής με τον Παναθηναϊκό το 2006-07 (14 γκολ), το 2007-08 (15 γκολ) και το 2008-09 (10 γκολ)

Παραπομπές
----------

1. ↑  «ΕΠΣ Μακεδονίας: Μικτές Παίδων 1995-96 και 1996-97». insport.gr. .
2. ↑  «Στο μυαλό του Δημήτρη Σαλπιγγίδη». contra.gr.
3. ↑  ΠΑΟΚ: Σαλπιγγίδης για πάντα στην Τούμπα. onsports.gr
4. ↑  Τέλος ο Σαλπιγγίδης από τον ΠΑΟΚ, www.contra.gr
5. ↑  Ο Σαλπιγγίδης προπονητής
6. ↑  «Ουκρανία - Ελλάδα 0-1. espnfc.com». Αρχειοθετήθηκε από το πρωτότυπο στις 24 Οκτωβρίου 2012. Ανακτήθηκε στις 22 Μαΐου 2012.
7. ↑  Ελλάδα - Νιγηρία 2-1. bbc.co.uk
8. ↑  Υπόκλιση στον Δημήτρη Σαλπιγγίδη. sport-fm.gr
9. ↑  Η 23άδα του Μουντιάλ, www.gazzetta.gr
10. ↑  Οι νέοι αρχηγοί της Εθνικής, www.contra.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δημήτρης Σαλπιγγίδης** |

* Το προφίλ του Δημήτρη Σαλπιγγίδη στο epo.gr
* Ο Δημήτρης Σαλπιγγίδης στο transfermarkt
* Η καριέρα του Δημήτρη Σαλπιγγίδη στο soccerway
* Συνέντευξη του Δημήτρη Σαλπιγγίδη, contra.gr, 25 Νοεμβρίου 2010

  


|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Ολυμπιακής Εθνικής ομάδα Ελλάδας  –  Θερινοί Ολυμπιακοί Αγώνες 2004 |
| --- |
|  |
| 
* 1 Γεώργιος Αμπάρης
* 2 Αριστείδης Γαλανόπουλος
* 3 Παναγιώτης Λαγός
* 4 Βαγγέλης Μόρας
* 5 Σπύρος Βάλλας
* 6 Ιεροκλής Στολτίδης
* 7 Ανέστης Αγρίτης
* 8 Κώστας Νεμπεγλέρας
* 9 Δημήτρης Σαλπιγγίδης
* 10 Νίκος Μήτρου
* 11 Δημήτρης Παπαδόπουλος
* 12 Χρήστος Καρυπίδης
* 13 Φανούρης Γουνδουλάκης
* 14 Γιώργος Φωτάκης
* 15 Μίλτος Σαπάνης
* 16 Λουκάς Βύντρα
* 17 Γιάννης Ταραλίδης
* 18 Κλέοπας Γιάννου
* 21 Δημοσθένης Μανουσάκης
* Προπονητής: Στράτος Αποστολάκης
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2008** |
| --- |
|  |
|  | 
**1** Νικοπολίδης  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Δέλλας  · **6** Μπασινάς  · **7** Σαμαράς  · **8** Γιαννακόπουλος  · **9** Χαριστέας  · **10** Καραγκούνης  · **11** Βύντρα  · **12** Χαλκιάς  · **13** Τζόρβας  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Γκούμας  · **19** Άντζας  · **20** Αμανατίδης  · **21** Κατσουράνης  · **22** Τζιόλης  · **23** Λυμπερόπουλος  · **C** Ρεχάγκελ |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 2010** |
| --- |
|  |
|  | 
**1** Χαλκιάς  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Μόρας  · **6** Τζιόλης  · **7** Σαμαράς  · **8** Παπαδόπουλος  · **9** Χαριστέας  · **10** Καραγκούνης  · **11** Βύντρα  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Νίνης  · **19** Παπασταθόπουλος  · **20** Καπετάνος  · **21** Κατσουράνης  · **22** Μαλεζάς  · **23** Πρίττας  · **C** Ρεχάγκελ |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Εθνική Ελλάδος – Μουντιάλ 2014 |
| --- |
|  |
|  | 
* 1 Καρνέζης
* 2 Μανιάτης
* 3 Τζαβέλλας
* 4 Μανωλάς
* 5 Μόρας
* 6 Τζιόλης
* 7 Σαμαράς
* 8 Κονέ
* 9 Μήτρογλου
* 10 Καραγκούνης (c)
* 11 Βύντρα
* 12 Γλύκος
* 13 Καπίνο
* 14 Σαλπιγγίδης
* 15 Τοροσίδης
* 16 Χριστοδουλόπουλος
* 17 Γκέκας
* 18 Φετφατζίδης
* 19 Παπασταθόπουλος
* 20 Χολέμπας
* 21 Κατσουράνης
* 22 Σάμαρης
* 23 Ταχτσίδης
 |
|  |
| 
Προπονητής: Φερνάντο Σάντος– Όμιλος: Όμιλος Γ΄ |

 |

|  |  |  |  |
| --- | --- | --- | --- |
| 

| π • σ • ε
Σούπερ Λιγκ Ελλάδας – Καλύτερος Έλληνας Ποδοσφαιριστής της Χρονιάς |
| --- |
|  |
| 
* 1995: Γεωργιάδης
* 1996: Τσιάρτας
* 1997: Νικολαΐδης
* 1998: Νικολαΐδης
* 1999: Γεωργάτος
* 2000: Λυμπερόπουλος
* 2001: Αλεξανδρής
* 2002: Νικολαΐδης
* 2003: Γιαννακόπουλος
* 2004: Δ. Παπαδόπουλος
* 2005: Κατσουράνης
* 2006: Λυμπερόπουλος
* 2007: Λυμπερόπουλος
* 2008: Σαλπιγγίδης
* 2009: Σαλπιγγίδης
* 2010: Τοροσίδης
* 2011: Α. Παπαδόπουλος
* 2012: Μήτρογλου
* 2013: Δ. Παπαδόπουλος
* 2014: Δ. Παπαδόπουλος
* 2015: Καλτσάς
* 2016: Φορτούνης
* 2017: Μάνταλος
* 2018: Χριστοδουλόπουλος
* 2019: Φορτούνης
* 2020: Τσιμίκας
* 2021: Μασούρας
* 2022: Μασούρας
* 2023: Ιωαννίδης
 |

 |